open-index/open-wikipedia-markdown huggingface dataset:
Raneb

**Raneb** je bio faraon za vrijeme Druge dinastije Egipta. Manethon tvrdi da je vladao Egiptom 39 godina, ali tako velika brojka ne može biti potvrđena na temelju nekoliko pronađenih artefakata koje su datirane u njegovo doba. Neke od knjiga ga nazivaju Nebre.

Njegovo ime dolazi od imena boga **Ra**, koje se ponekad pisalo **Re**, pa mu tako ime znači 'Sin Ra'.

## Literatura
* Toby A. H. Wilkinson, *Early Dynastic Egypt*, Routledge, London/New York 1999, , 84
Transamerica Pyramid

**Transamerica Pyramid** je najviši i najprepoznatljiviji neboder u San Franciscu.

Zgrada je visoka 260 metara (853 stope), te se sastoji iz 48 spratova. Izgradnja je počela 1969, a završena je 1972. godine. Iako više nije sjedište Transamerica korporacije, još je uvijek jako vezana za kompaniju te predstavlja kompanijin logo. Zgradu je dizajnirao arhitekta William Pereira.

Transamerica Pyramid je bila najviša zgrada zapadno od Misisipija, u periodu između 1972. i 1974. godine, kada je nadvišena od strane Aon Centra u Los Angelesu.
Ninetjer

**Nynetjer**, **Ninetjer** ili **Ninečer** bio je treći kralj iz Druge egipatske dinastije. Spominje se u Kamenu iz Palermu, kao i pečata pronađenih u podzemnoj galeriji Saqqare. Ta je galerija možda bila njegov grob. Postoje brojni predmeti iz njegove vladavine za koju se vjeruje da je bila prilično duga i prosperitetna. Taj dojam je potvrđen analizom koju je Toby Wilkinso na Kamenu iz Palerma i Kairskom fragmentu Jedan (CF1)--najvećem i najvažnijem fragmentu ovog dokumenta citiranom u knjizi *Royal Annals of Ancient Egypt*. Wilkinson zajljučuje da ovaj anal pripisuje Ninetjeru vladavinu od "**40 potpunih i djelomičnih godina**." (Wilkinson: str.79) Također bilježi da je Kamen iz Palerma Registar IV spominje od 6. do 21. godine Ninetjera, dok Kairski fragment Jedan bilježi posljednje godine i kraj kraljeve vladavine. (Wilkinson: str.258)

## Literatura
* Toby A. H. Wilkinson, *Early Dynastic Egypt*, Routledge, London/New York 1999, , 85-87
* Toby Wilkinson, Royal Annals of Ancient Egypt: The Palermo Stone and Its Associated Fragments, (Kegan Paul International), 2000
Wneg

**Wneg** je bio faraon iz Druge egipatske dinastije koji je vladao osam godina.

## Literatura

* Toby A. H. Wilkinson, *Early Dynastic Egypt*, Routledge, London/New York 1999, , 87-88
Seth-Peribsen

Stela iz groba u Abydosu


**Seth-Peribsen** je bio faraon iz doba Druge dinastije koji je vladao sedamnaest godina. Smatra se prethodniko Khasekhemwyja. Sahranjen je u Umm el-Qa'abu u Abydosu, gdje otisak pečata sadrži prvu punu rečenicu napisanu na hijeroglifima http://xoomer.virgilio.it/francescoraf/hesyra/pribsn.htm.

Njegove grobne stele (od kojih je jedna izložena u Britanskom muzeju) pokazuje ga nalik Sethu umjesto nalik Horusu, pa je to jedan od dokaza u prilog teui da kralj nije vladao cijelim područjem Egipta.

Postoji rasprava o tome da li je Peribsena naslijedio Sekhemib-Perenmaat ili je riječ o jednoj te istoj ličnosti za koju su korišćena različita imena (što bi moglo objasniti prisutstvo stvorenja nalik na Setha na njegovom serekhu).
Sekhemib-Perenmaat

**Sekhemib-Perenmaat** je ime faraona Druge egipatske dinastije, za koga neki pretpostavljaju da bi mogao biti ista osoba kao i Peribsen, dok drugi misle da je riječ o zasebnom vladaru koji je vladao Donjim Egiptom u isto doba kada je Peribsen vladao Gornjim Egiptom. 

Nedavni arheološki dokazi iz Saqqare, pak, podržavaju teoriju o tome da je Khasekhemwy nasljednik Sekhemiba-Perenmaata. Peribsen je potvrđen isključivo u gornjoegipatskim nalazištima kao što su Abydos i Elefamntina, što također sugerira da je bio izgubio vlast nad Donjim Egiptom za svoje vladavine. Nijedan predmet ili tekst iz doba Druge dinastije s Peribsenovim imenom nije pronađen u Saqqari. Nasuprot tome, Sekhemib-Perenmaat je potvrđen u Saqqari i njegov grob u Umm el-Qabu je smješten blizu groba Khasekhemwyja, posljednje Druge dinastije. Pretpostavljalo se da je Sekhemib-Perenmaat prethodnik Khasekhemwyja. Tu pretpostavku sada potvrđuje otkriće fragmenta otiska pečata Sekhemib-Perenmaata u Khasekhemwyjevom grobu u Umm el-Qaabu (V, na pečtaima iz soba 31-33, directly sjeverno od grobne komore) koje je napravio Gunther Dreyer. (Dreyer, MDAIK 59, 2003, str.115, pl. 24b). Francesco Raffaele tvrdi da ovo otkriće jača hipotezu o direktnoj sukscesiji Sekhemib-Perenmaat--Khasekhemwy na kraju egipatske Druge dinastije. Kako Peribsen spada u novu kronologiju nije poznato.

## Literatura
* Wilkinson, Toby, Early Dynastic Egypt, Routledge, 1999
Treća dinastija Egipta

Poznati vladari u historiji Egipta, za **Treću dinastiju**.

**Treća**, Četvrta, Peta i Šesta **Dinastija** drevno Egipta se često stavljaju pod zajednički naziv Staro egipatsko kraljevstvo.

 

Dok Manethon spominje izvjesnog Necherophesa, a Torinski popis kraljeva navodi ime Nebke, kao prvog faraona Treće dinastije Egipta, većina današnjih egiptologa vjeruje da je Djoser bio prvi kralj te dinastije, ukazujući na poredak kojim su neki od prethodnika faraona Khufu u Papirusu Westcara koji sugerira kako bi se Nebka trebao smjestiti između Djosera i Hunija, a ne prije Djosera. Mnogo je važnije to da su pečati s Djoserovim imenom pronađeni na ulazu u Khasekhemwyjev grob u Abydosu što ukazuje da je Djoser, a ne Sanakhte pokopao i naslijedio tog kralja. Pisar koji je sastavio Torinski popis kraljeva je, pak, Djoserovo ime napisao crvenom tintom što ukazuje da su drevni Egipćani priznali historijskog važnost tog kralja za njihovu kulturu. 

U svakom slučaju je Djoser najpoznatiji od svih kraljeva ove dinastije, i to zato što je od svog vezira Imhotepa naručio najstariju danas očuvanu piramidu, Stepenastu piramidu. Neki stručnjaci vjeruju da je Imhotep živio i u doba faraona Hunija.

Postoji malo pouzdanih podataka o Sekhemkhetu. S druge strane se vjeruje kako je Khaba najvjerojatnije sagradio Naslaganu piramidu kod Zawyet el'Aryana.

Huni, posljednji kralj dinastije je, kao i Djoser, imao uvaženog vezira zvanog Kagemni. U doba XX dinastije, tekst zvan *Upute* je pripisan Kagemniju.
Sanakhte

**Sanakhte**, isto tako poznat kao **Nebka** (na grčkom poznat kao **Mesochris**), je bio prvi faraon Treće dinastije Drevnog Egipta te vladao od 2686. do 2668. pne.

Sanakhteovo ime znači 'jak zaštitnik'. Pretpostavlja se da svoj položaj duguje ženidbom za kćer Khasekhemwyja, svom prethodnika na faraonskom prijestolju; kraljevska vlast se čak i u ovo rano doba znala prenositi po ženskoj liniji.

Dok Sanakhteovo postojanje potvrđeno grobom u obliku mastabe, grafitima i drugim predmetima, njegova reputacija osnivača Treće dinastije drevnog Egipta, kako je navode Manethon i Torinski kanon, je ozbiljno dovedena u pitanje nedavnim arheološkim otkrićima u Abydosu. Ona bez svake sumnje pokazuju da je Djoser pomogao pokopati—i tako—naslijediti Khasekhemwyja; to se vidi iz Djoserovih pečata kraj ulaza u grob. (v. Toby Wilkinson u *Early Dynastic Egypt*, (1999), str.83 & 95). Izgleda vjerojatnije da je Nebka bio kasniji kralj Treće dinastije.

Također, za razliku od Djosera, malo je relikvije ostalo iz Sanakhteovog doba što baca veliku sumnju na Manethonove i navode Torinskog kanona o 18 godina vladavine ovog kralja. Treba naglasiti kako su i Torinski kanon i Manethon svoje podatke iznosili dvije tisuće godina nakon doba egipatske Treće dinastije, pa je za očekivati da će oni biti netočni ili nepouzdani. Torinski kanon je, na primjer, zapisan na papirusima koji datiraju u doba vladavine Ramzesa II, kralja Novog carstva koji je vladao Egiptom od 1279. do 1213. pne.

Velika mastaba kraj Abydosa sadrži fragmente s njegovim imenom. Također sadrži ostatke kostura, koji je možda pripadao ovom kralju. Manethon kralju pripsiuje neobičnu visinu, što odgovara pronađenim ostacima.

## Povezano
* Faraon
* Popis faraona
* Treća dinastija

## Vanjske veze
* Egyptian kings: Sanakhte 
* Sanakhte, A Mysterious King of Egypt's 3rd Dynasty
Džozer

Nečeriket **Džozer** (u Torinskom kanonu poznat kao „Dsr-it“; Maneton ga naziva „Tosartos“) je, po mnogima, najpoznatiji faraon treće dinastije. Danas je Džozer poznat, prije svega, po tome što je za njega Imhotep izgradio šestostepenu piramidu u Sakari.

Maneton tvrdi da je Džozer vladao 29 godina, dok je po Torinskom kanonu vladao 19. Moguće je da je autor Torinskog kanona računao dvogodišnje popise stoke kao godine, tj. da je Džoser zapravo vladao 37 ili 38 godina. Veliki broj građevina koje su podignute za vreme njegove vladavine ide u prilog pretpostavci da je Džozer vladao bar 29 godina.

Džozer je bio sin poslednjeg kralja druge dinastije, Hasehemvija i kraljice Nimaetap. U kom su odnosu bili Džozer i njegov nasljednik, Sehemhet, nije poznato.

Džozer je organizirao nekoliko vojnih ekspedicija na Sinajski poluotok, kada je pokoreno lokalno stanovništvo. Također je slao ekspedicije koje su za cilj imale prikupljanje minerala kao što su tirkiz ili bakar. Moguće je da je Džozer ustanovio južnu granicu kod 1. katarakta.

Oko 2500 godina posle Džozerove smrti, za vrijeme vladavine Ptolemeja V. Epifana, u oblasti prvog katarakta, sveenici lokalnog boga Hnuma su istakli „Stelu gladi“, i tvrdili da ona potiče iz vremena Džozera. Stela je bila napravljena za vrijeme Ptolomejske dinastije, i zapravo je bila falsifikat, ali može poslužiti kao svjedočanstvo o tome koliko je Džozer i dalje bio značajan u svijesti Egipćana.

Druge varijante izgovora imena Džozer su: **Zoser, Djoser, Zozer, Dsr, Đeser, Zoser, Zosar, Đeser, Horus-Nečerihet.**

## Povezano
* Džoserova piramida
* Spisak faraona

## Literatura.
* Ijan Šo. Oksfordska istorija starog Egipta. Klio (Clio), 2004. 

## Vanjske veze

* Džoserova biografija
* Još jedna Džoserova biografija
Međunarodni olimpijski odbor

**Međunarodni olimpijski komitet (MOK)** ili **Međunarodni olimpijski odbor (MOO)** (engl. *International Olympic Committee*, IOC), međunarodna sportska organizacija sa sjedištem u Švicarskoj, u gradu Lausannei. Osnovana je 23. lipnja 1894. na kongresu u Parizu, pod idejnim vodstvom baruna Pierrea de Coubertina. Njegova je ideja bila oživjeti oblik natjecanja poznat u staroj Grčkoj po modelu sportskog međunarodnog natjecanja najvišeg ranga. Na istom je kongresu odlučeno da će domaćin I. Olimpijskih igara biti Atena, te je za godinu održavanja odabrana 1896.

## Predsjednici MOO-a

Predsjednici MOO se biraju na kongresima na period od više godina. Postoje inicijative da se zbog potencijalno velikog utjecaja koje predsjednik ima na cijeli Olimpijski pokret, pa i konkretnih problema vezanih uz korupciju, mandat predsjednika i članova ipak ograniči a izbor napravi transparentnijim. Do sada su međutim predsjednici bili birani na period od više godina, tako da je do sada ukupno bilo samo 8 predsjednika MOO:

# Demetrios Vikelas, Grčka, 1894. – 1896.
# barun Pierre de Coubertin, Francuska, 1896. – 1925.
# grof Henri de Baillet-Latour, Belgija, 1925. – 1942.
# Sigfrid Edström, Švedska, 1946. – 1952.
# Avery Brundage, SAD, 1952. – 1972.
# lord Michael Morris Killanin, Irska, 1972. – 1980.
# Juan Antonio Samaranch, Španjolska, 1980. – 2001.
# Jacques Rogge, Belgija, 2001. – 2013.
# Thomas Bach, Njemačka, od 2013.

## Vanjske veze
FBI

**Federalni biro za istrage** (engleski *Federal Bureau of Investigation*, skraćeno **FBI**) je federalna kriminalistička služba, obavještajna služba, kao i glavni istražni organ Ministarstva pravde SAD (DOJ). FBI trenutno ima nadležnost nad preko 2000 kategorija federalnih zločina te je po opsegu nadležnosti u čuvanju zakona jedino iza Službe šerifa SAD (iako USMS svoju praksu ograničava na pravosudne djelatnosti, što FBI čini de-facto vodećom policijskom službom vlade SAD). Moto Biroa je Vjernost , Hrabrost i Poštenje (engleski "**F**idelity, **B**ravery, **I**ntegrity").

Osnovan je godine 1908. kao Biro za istrage (Bureau of Investigation, BOI) te nije dobio ime Federalni biro za istrage sve do 1935. J. Edgar Hoover, prvi direktor FBI, nastavio je svoj mandat direktora BOI, te postao najdugovječniji direktor FBI. Također je odgovoran za mnoge reforme i promjene koje su FBI učinile jednom od vodećih policijskih službi u svijetu. Zgrada J. Edgar Hoover Building, FBI Akademija i Informacioni kompleks krivičnog prava služe kao glavni uredi za podršku svakog od terenskih ureda koje se nalaze širom SAD.

## Reference

## Vanjske veze

* Službena stranica
Privreda

**Privreda** ili **gospodarstvo** kao pojam opisuje sve ustanove i ljudske postupke sa ciljem, u svijetu postojeće i od čovjeka stvorene resurse da koriste, da bi održanje i sigurnost života ljudima garantirali i potpomogli i njihove materijalne i nematerijalne potrebe zadovoljili. Ljudske potrebe mogu se podjeliti na tri oblasti, čiji redosljed prioritetnu podjelu resursa predstavlja:
 
* Egzistencijalne potrebe obuhvataju između ostalog potrebe za hranom, pićem, stanbenim prostorom i sigurnosti.

* Osnovne potrebe obuhvataju potrebe za zdravljem, okolišem, odjećom i sličnim.

* Luksuzne potrebe se međutim ne mogu generalno definisati. To zavisi od stanja u kojem se dotično društvo nalazi. Tako se naprimjer, u modernom zapadnom društvu, internacionalni mobilitet več vidi kao osnovna potreba, dok u drugim društvima spada u luksuzne potrebe (različiti životni standardi).

## Vanjske veze
* Savjeti za buduće milionere (Slomljen link)
Kasekemui

**Kasekemui** (? - 2686. pne.) je bio peti i posljednji faraon druge egipatske dinastije. Bio je muž Nimaetap i otac Džozera.

Kasekemui se obično navodi kao nasljednik Seth-Peribsena, iako neki egiptolozi vjeruju da je drugi faraon po imenu *Khasekhem*, vladao između njih. Većina, međutim, drži da su Khasekhem i Khasekhemwy, u stvari, jedna te ista osoba . Khasekhem je možda promijenio svoje ime u Khasekhemwy nakon što je ponovno ujedinio Gornji i Donji Egipat nakon građanskog rata između sljedbenika boga Horusa i Seta. Drugi vjeruju da je porazio vladajućeg kralja, Seth-Peribsena nakon što se vratio u Egipat poslije pobune u Nubiji. U svakom slučaju je završio međusobne ratove Druge dinastije i ponovno ujedinio Egipat.

Kasekemui je poseban u egipatskoj povijesti zbog toga što je imao i simbole Horusa i simbole Seta na svom serekhu. Neki egiptolozi vjeruju da je to bio pokušaj da pomiri dvije zaraćene frakcije; ali nakon njegove smrti, Set je trajno izbačen iz serekha. Neki egiptolozi vjeruju da je on, a ne Narmer ili Menes, bio prvi faraon čija se vlast uistinu prostirala cijelim Egiptom.

Sagradio je tvrđave kod Nekhena i kod Abydosa (danas poznat kao Shunet ez Zebib) te je sagrađen u nekropoli kod Umm el-Qa'aba. Prema studiji koju je Toby Wilkinson napravio na Kamenu od Palerma u *Royal Annals of Ancient Egypt*, taj njemu vremenski blizak dokument Khasekhemwyju pripisuje vladavinu od 17.5 ili skoro 18 punih godina.

## Literatura
Toby Wilkinson, Royal Annals of Ancient Egypt: The Palermo Stone and Its Associated Fragments, (Kegan Paul International), 2000.

## Napomene
Bhumibol Adulyadej

**Bhumibol Adulyadej** (; ; Kraljevski institut: Phumiphon Adunyadet; ) (5.12. 1927.-), službeno zvan "Veliki" (Thai: มหาราช, *[[Maharaja]]*) te isto tako poznat kao **[[Rama (Kralj Tajlanda)|Rama IX]]**, je bio kralj Tajlanda od 1946. do smrti. U trenutku smrti bio je državnim poglavar s najdužim stažom te najdugovječnijim monarhom u tajlandskoj historiji.

Iako je Bhumibol ustavni monarh, nekoliko puta je odlučno intervenirao u tajlandsku politiku, uključujući političku krizu 2005-2006. Bhumibolu mnogi također pripisuju važnu ulogu u tajlandskoj tranziciji prema demokraciji 1990-ih, iako je u ranijim periodima vladavine znao podržavati vojne režime. Nije se odupro državnom udaru u septembru 2006. kojim je svrgnuta prethodno izabrana vlada premijera Thaksina Shinawatre.

Bhumibol koristi svoje ogromno bogatstvo kako bi financirao razne razvojne projekte, posebno u seoskim područjima. Nevjerojatno je popularan u Tajlandu, a mnogi Tajlanđani na njega gledaju kao polubožanstvo. Kritičari, uglavnom izvan Tajlanda, priposuju taj status suzbijanju kritike monarhije.

Bhumibol je rođen u Sjedinjenim Državama a obrazovan u Švicarskoj. Bhumibol se u slobodno se bavio vrijeme bavi muzikom, umjetnošću i jedrenjem. Smatrao se jednim od najbogatijih ljudi na svijetu, a primio je i mnoga državna priznanja.

## Napomene

## Vanjske veze

* The Sixtieth Anniversary Celebrations of His Majesty's Accession to the Throne - official website for the Diamond Jubilee
* A Visionary Monarch - provides a lot of insights on his visions and contributions to the country.
* The Golden Jubilee Network - has many subjects on Bhumibol, including his projects, speeches, and his royal new year card.
* Office of the Royal Development Projects Board 
* Supreme Artist - see works of art created by Bhumibol.
* The King's Birthplace
* Thai monarchy 
* Thailand’s Guiding Light
* Thailand: How a 700-Year-Old System of Government Functions  - article by David Lamb (LA Times staff writer) on Bhumibol
* Constitution of the Kingdom of Thailand - Chapter 2 details the King's prerogatives and obligations, as well as matters relating to succession
Surayud Chulanont

General **Surayud Chulanont** (tajlandski: สุรยุทธ จุลานนท์) je bivši oficir tajlandske vojske, bivši komandant vojske, vrhovni komandnat, tajni savjetnik kralja Bhumbila Adulyadeja i bivši premijer Tajlanda. Na mjesto premijera ga je 1.10. 2006. imenovao Sonthi Boonyaratkalin, šef vojne hunte koja je srušila izabranu vladu Thaksina Shinawatre. S mjesta premijera je sišao nakon demokratskih izbora na kojima je pobijedila Stranka narodne vlasti Samaka Sundaraveja.
Parlamentarna skupština Bosne i Hercegovine

**Parlamentarna skupština Bosne i Hercegovine** je zakonodavno tijelo Bosne i Hercegovine. Sastoji se od dva doma:
* Vijeće naroda, koje se sastoji od 15 zastupnika delegiranih od strane entitetskih skupština - 10 iz Federacije BiH od kojih 5 moraju biti Bošnjaci, a 5 Hrvati; te 5 iz Republike Srpske, koji moraju biti Srbi.
* Vijeće općina se sastoji od 42 zastupnika izabranih neposredno od strane građana na teritoriji cijele države.

Obaveze parlamentarna skupština Bosne i Hercegovine su:
* donijeti zakone potrebne da se izvrše odluke predsjedništva ili da se ispune ustavne dužnosti parlamentarne skupštine.
* odrediti izvore i količine prihoda za zahvate ustanova Bosne i Hercegovine i međunarodne dužnosti Bosne i Hercegovine.
* odabrati proračun ustanova Bosne i Hercegovine.
* odlučiti da li da dozvoli potpisivanje sporazuma.
* druge predmete kad su potrebni da bi se izvršile dužnosti određene u međusobnom sporazumu entiteta.
Predsjedništvo Bosne i Hercegovine

**Predsjedništvo Bosne i Hercegovine** je najviši izvršno-zakonodavni organ države Bosne i Hercegovine. Predsjedništvo Bosne i Hercegovine je nastavilo kontinuitet ranijeg Predsjedištva Republike Bosne i Hercegovine, koje je djelovalo do potpisivanja Dejtonskog sporazuma.

Ima tri člana (po jednog Bošnjaka, Srbina i Hrvata), koji se svakih osam mjeseci smjenjuju na mjestu predsjedavajućeg predsjedništva tokom mandata predsjedništva koji traje četiri godine. Članove predsjedništva neposredno bira narod na izborima na način da za bošnjačkog i hrvatskog člana glasa biračko tijelo Federacije, a za srpskog člana Republike Srpske.

Predsjedavajućeg Vijeća ministara imenuje predsjedništvo, a odobrava Parlamentarna skupština. Predsjedavajući zatim imenuje ministre.

Trenutno, članovi predsjedništva Bosne i Hercegovine su Denis Bećirović, Željka Cvijanović i Željko Komšić.

## Povezano
* Predsjedništvo Republike Bosne i Hercegovine
* Predsjedništvo Socijalističke republike Bosne i Hercegovine

## Vanjske veze
* Predsjedništvo Bosne i Hercegovine
Vijeće ministara Bosne i Hercegovine

**Vijeće ministara Bosne i Hercegovine** je organ izvršne vlasti Bosne i Hercegovine.

Ponekad je u upotrebi i termin Vlada Bosne i Hercegovine.

Vijeće ministara Bosne i Hercegovine imenuje Predsjedništvo, a odobrava Parlamentarna skupština. Predsjedavajući zatim imenuje ministre. Vijeće ministara čine predsjedavajući i devet ministara koji se nalaze na čelu 9 ministarstava unutar Vijeća ministara.

Devet ministarstva koji čine Vijeće ministara su:
* Ministarstvo vanjskih poslova,
* Ministarstvo vanjske trgovine i ekonomskih odnosa,
* Ministarstvo finansija i trezora,
* Ministarstvo komunikacija i prometa,
* Ministarstvo civilnih poslova,
* Ministarstvo za ljudska prava i izbjeglice,
* Ministarstvo pravde,
* Ministarstvo sigurnosti
* Ministarstvo odbrane.

## Povezano
* Spisak predsjednika vlada Bosne i Hercegovine

## Vanjske veze
* Zvanične stranice Vijeća ministara BiH
UNMIK

**Privremena administrativna misija Ujedinjenih nacija na Kosovu** ili **UNMIK** je privremena civilna uprava na Kosovu pod rukovodstvom Ujedinjenih nacija. Misija je osnovana 10. juna, 1999. rezolucijom 1244 Saveta bezbednosti. Šef UNMIK-a od avgusta 2004. pa do kraja juna 2006. je bio danski međunarodni civilni službenik Soren Jesen-Petersen. nasledio ga je prvi zamenik, američki diplomata Stiven Šuk.

## Struktura
UNMIK je podeljen u četiri sektora koja se nazivaju „stubovima“. To su:

* Stub I: Policija i pravosuđe (rukovode Ujedinjene nacije)
* Stub II: Civilna administracija (rukovode Ujedinjene nacije)
* Stub III: Demokratizacija i izgradnja institucija (rukovodi Organizacija za bezbednost i saradnju u Evropi)
* Stub IV: Rekonstrukcija i ekonomski razvoj (rukovodi Evropska unija)

NATO predvodi snage nazvane KFOR čime je obezbeđeno prisustvo međunarodnih mirovnih snaga kako bi podržale rad UNMIK-a.

## Dužnosti
Prema rezoluciji 1244, dužnosti UNMIK-a su:

* reforma osnovnih civilnih administrativnih funkcija;
* promovisanje uspostavljanja znatne autonomije i vlasti Kosova;
* omogućavanje političkog procesa za utvrđivanje budućeg statusa Kosova;
* koordinisanje dostavljanja humanitarne pomoći svih međunarodnih agencija;
* podrška rekonstrukciji glavne infrastrukture;
* odrđavanje reda i zakona;
* promovisanje ljudskih prava; i
* obezbeđivanje sigurnog i nesmetanog povratka svih izbeglica i raseljenih lica u svoje domove na Kosovu.

## Povezano
* KFOR

## Vanjske veze
* Misija Ujedinjenih nacija na Kosovu (UNMIK) 
* Kompletan tekst rezolucije Saveta bezbednosti UN-a 1244
Parlament Federacije Bosne i Hercegovine

**Parlament Federacije Bosne i Hercegovine** je zakonodavno tijelo Federacije BiH, jednog od dva entiteta Bosne i Hercegovine.

Sastoji se od Predstavničkog doma od 98 zastupnika koje biraju neposredno građani, te Doma naroda čije predstavnike biraju kantonalne skupštine.
Perioda periodnog sistema elemenata

Postoji 7 perioda u sistemu hemijskih elemenata. To su horizontalni (vodoravni) redovi u periodnom sistemu. One predstavljaju redove na koje je podeljen periodni sistem elemenata. 
Periode periodnog sistema elemenata su:

* 1. perioda hemijskih elemenata
* 2. perioda hemijskih elemenata
* 3. perioda hemijskih elemenata
* 4. perioda hemijskih elemenata
* 5. perioda hemijskih elemenata
* 6. perioda hemijskih elemenata
* 7. perioda hemijskih elemenata
Poluotok

**Poluotok** ili **poluostrvo** je geografski pojam, koji označava kontinentalnu površinu, koja je sa tri strane okružena vodom. *Poluotoci* mogu imati površinu od nekoliko kvadratnih kilometara, ali isto tako njihova veličina i dužina ne moraju dosezati više od stotinjak metara. 

Sami poluotoci mogu imati poluotoke, a ovi se dalje mogu dijeliti na manje poluotoke, kao što pokazuje primjer danskog poluotoka Jutland-Djursland-Mols. 

Poluotok velikih razmjera se naziva polukontinent, poput Evrope, a njoj su pripojeni veći poluotoci, kao dijelovi koji sačinjavaju kontinent, kao što su: Apeninski, Balkanski, Pirinejski poluotok i Skandinavija, te manja: Bretagne, Jutland, Istra, Kanin, Kola, Krim, Peloponez i Halkidiki.

Neki od poluotoka:
Led

**Led** je voda u čvrstom agregatnom stanju. Pri temperaturi od 0°C voda pod normalnim tlakom prelazi u čvrsto stanje. Pri smrzavanju volumen vode u ledenom stanju povećava se za otprilike 1/9.

Specifična toplota leda je duplo manja od vode u tečnom stanju. Zbog toga se led relativno brzo obrazuje na površini vode rashlađene do temperature od 0&nbsp;°C, a za njegovo topljenje potrebna je mnogo manja količina toplote (79,72 cal g -1) nego za uparavanje tečne vode (539,6 cal g -1). Povećanjem saliniteta snižava se tačka mržnjenja vode; tako se morska voda (prosečnog saliniteta od 35 g L -1) mrzne tek na -1,91&nbsp;°C. Najveće količine leda u biosferi se nalaze u polarnim kapama.

Led nije samo svojstvo krutosti vode. Naime, takva vrsta leda se u nauci naziva „vodeni led“, dok gotovo svaki gasoviti spoj pri određenim temperaturama i pritiskom može preći u stanje leda. Gledano u svemiru, na Marsu postoje određene količine vodenog leda, ali npr. na Plutonu postoji metanski led, na Uranu amonijakov led itd.

## Reference

## Literatura
* 

## Vanjske veze

* Fazni dijagram vode, uključujući varijante leda
* Listing za led na satju Webmineral
* Listing za led i podaci o lokaciji na sajtu MinDat.org
* Fizika leda
* Fazni dijagrami vode sa nekim dijagramima visokog pritiska
* Nedavno otkriće o topljenju leda
* 'Nezamrziva voda', 'vezana voda' i voda hidracije
* Elektromehanička svojstva leda
Platon Dimić

**Platon Dimić** (1907. Bavanište - 1992. Beograd) je bio matematičar i fizičar, profesor, autor i urednik stručnih publikacija.

## Biografija

Platon Dimić je diplomirao 1929. godine nа matematičkoj grupi Filozofskog fakulteta u Beogradu. Nastavničku karijeru je započeo kao suplent Pančevačke gimnazije 1930. godine. Premešten je u Valjevsku gimnaziju 1931. godine. Dve godine kasnije premešten je u Šabačku gimnaziju (27.8.1933.), da bi već sledeće školske godine bio vraćen u Valjevo (15.8.1934). Gimnazijalcima je predavao matematiku, fiziku i filozofiju. U Valjevskoj gimnaziji je bio nadzorni nastavnik Podružnice ferijalnog saveza. Iz Valjeva je premešten 26.6.1936. godine u Mušku realnu gimnaziju Kralja Aleksandra 1. (danas Deseta gimnazija) u Beogradu, koja je raspuštena posle napada Nemačke na Jugoslaviju 1941. godine.  Platon Dimić je učestvovao u drugom svetskom ratu. Vratio se u Beograd 1945. godine i nastavio rad na gimnaziji.

26. avgusta 1947. godine Platon Dimić je zvanično izabran za docenta na novoosnovanom Institutu za matematiku Filozofskog fakulteta u Skoplju, a ranih 1950-ih godina je prešao na Tehnički fakultet. 1960. godine je postavljen za vanrednog profesora na Tehničkom fakultetu, čiji je prodekan bio od 1959. do 1963. godine , a zatim na Građevinskom fakultetu. Predavao je pretežno algebru i metodiku, uveo tečajeve za nadarene učenike, a bio je i zaslužan, skupa sa kolegama, za nabavku prvog kompjutera u Makedoniji 1964. godine.  Penzinonisan je 1969. godine, zatim se vratio u Beograd gde je nastavio sa uredničkim radom do svoje smrti 1992. godine.

U centru njegovog naučnog rada bila je metodika predavanja matematike.  Objavio je nekolicinu samostalnih dela, a uglavnom učestvovao u osnivanju i uređivanju redovnih stručnih publikacija kao što su "Matematički list za učenike osnovnih škola" u izdanju Društva matematičara Srbije , "Matematički bilten"  i "Matematička škola" u izdanju skopskog univerziteta.  Istakao se od 1940-ih godina kao suosnivač matematičkih takmičenja za srednjoškolce na republičkom i jugoslovenskom nivou.

Pored matematičke delatnosti, Platon Dimić se uzgred bavio i književnjošću, objavljujući kratke pripovetke u predratnoj Politici.

Razgranata porodica Dimić vodi poreklo od Dime Putnika, Cincara koji se iz Makedonije u današnjoj Grčkoj u Vojvodinu doselio sredinom XVIII veka, i dala je brojne naučno-prosvetne radnike. Platonov otac se takođe zvao Platon. Platon (mlađi) je imao jednu sestru, Slavku, udatu za inž. Ivana Piškina, Rusa, koja je bila prevodilac ruske književnosti. Platon je bio oženjen Natalijom.

## Reference

## Literatura

## Vanjske veze
Haris Silajdžić

**Haris Silajdžić** (1. 9. 1945. -) je bosanskohercegovački političar, koji je od 2006. do 2010. služio kao bošnjački člana Predsjedništva Bosne i Hercegovine, a 2010. i kao predsjednik BiH.

U politiku je ušao za vrijeme prvih demokratskih izbora 1990. godine kao član Stranke demokratske akcije. Pobjednička koalicija nacionalnih stranaka ga je imenovala ministrom vanjskih poslova tadašnje SR BiH. Na toj ga je dužnosti zatekao raspad SFRJ i rat u Bosni Hercegovini, koji je izbio 1992. godine.

1993. godine je postao premijerom Bosne i Hercegovine. Godine 1995. je bio članom delegacije vlade BiH na Daytonskoj mirovnoj konferenciji i sudjelovao u izradi Daytonskog mirovnog sporazuma.

Nakon rata se razišao sa SDA i formirao vlastitu Stranku za BiH, te postao žestoki kritičar daytonskog sistema, zalažući se za ukidanje entiteta. Godine 2002. je poražen od Sulejmana Tihića na izborima za Predsjedništvo BiH, ali ga je godine 2006. porazio. Godine 2010. ga je porazio SDA-ov kandidat Bakir Izetbegović.

## Vanjske veze

* Interview from the BBC's Hardtalk current affairs program
* An interview with Haris Silajdžić 
* [Haris Silajdžić interview with [Tim Sebastian]]
* Bosnia's new leadership takes shape
Željko Komšić

**Željko Komšić** je bosanskohercegovački političar koji je 1.10. 2006. izabran za hrvatskog člana Predsjedništva Bosne Hercegovine kao kandidat Socijaldemokratske partije Bosne i Hercegovine.

Željko Komšić je završio Pravni fakultet Univerziteta u Sarajevu i School of Foreign Service na Univerzitetu Georgetown u Vašingtonu. Napadom srpske vojske na Sarajevo, priključio se Armiji RBiH, gdje se istakao u vojnim zadacima za šta je dobio najveće vojno odlikovanje Armije RBiH, Zlatni ljiljan. Nakon rata uključio se aktivno u politički život BiH. 2000. godine je izabran za načelnika općine Novo Sarajevo u Sarajevu, a 2001. godine postao je prvi ambasador BiH u Srbiji i Crnoj Gori. Na lokalnim izborima 2004. godine direktnim glasanjem je izabran za još jedan mandat načelnika općine Novo Sarajevo, a na toj funkciji je ostao do oktobarskih izbora 2006. kada je izabran za člana Predsjedništva BiH.

Njegov izborni uspjeh se pripisuje raskolu unutar HDZ-a BiH, koji je omogućio da o izbornom pobjedniku odlučuju glasači u urbanim sredinama sa bošnjačkom većinom. Budući da je izabran većinom bošnjačkim glasovima veliki dio hrvatskih političara u BiH ga smatra nelegitimnim.

Četiri godine kasnije, na općim izborima 2010. godine ponovo je izabran za hrvatskog člana Predsjedništva, osvojivši 337.065 glasova (32,94% od ukupnog broja birača s teritorija Federacije BiH i Distrikta Brčko, tj. 60,61% od ukupnog broja birača koji su glasali za hrvatskog člana Predsjedništva). 2013. godine istupio je iz Socijaldemokratske partije i 7. aprila iste godine osnovao novu stranku pod nazivom Demokratska fronta postavši njen prvi predsjednik.

## Reference

## Vanjske veze
*Intervju za hrvatske novinare nakon oktobarskih izbora 2006. 
*Intervju u Oslobođenju, 7. oktobar 2006.
Nebojša Radmanović

**Nebojša Radmanović** je bosanskohercegovački političar koji je 1. 10. 2006. izabran za srpskog člana Predsjedništva BiH kao kandidat Saveza nezavisnih socijaldemokrata Republike Srpske.
Socijaldemokratska partija Austrije

**Socijaldemokratska partija Austrije** (njemački:*Sozialdemokratische Partei Österreichs* ili **SPÖ**) je jedna od najstarijih politički stranki u Austriji. SPÖ je jedna od dvije glavne stranke u Austriji, koja je poznata po snažnim vezama s radničkim sindikatima i Austrijskom komorom rada (*Arbeiterkammer*).

SPÖ je nastala udruživanjem raznih socijalističkih i anarhističkih grupa u austrijskom dijelu Austro-Ugarske. Proces koji je neformalno započeo još 1874. završen je prvim kongresom, a njegov završetak 1.1. 1889. se drži kao datum osnivanja stranke.

1896. godine se iz nje izdvojila Jugoslovenska socijaldemokratska stranka koja je djelovala u Sloveniji, Istri i Dalmaciji.

SPÖ, koja se orijentirala prema socijaldemokraciji, se vrlo brzo nametnula kao vodeća radnička stranka, a 1911. je imala najviše mjesta u carskom parlamentu. Godine 1914. je, poput mnogih socijaldemokratskih stranki, podržala ulazak svoje države u prvi svjetski rat. Međutim, krajem 1918. je bila ključna u događajima koji su nakon raspada Austro-Ugarske od Austrije načinili republiku.

U prvim godinama nove republike, SPÖ je pod nazivom SDAPÖ vladala u koaliciji s centrističkim Kršćanskim socijalistima, ali je stranka zabranjena nakon nemira 1934. godine u kojima je sudjelovala i njena stranačka milicija.

SPÖ je postala legalna tek 1945. godine. Otada je često na vlasti, obično u velikoj koaliciji s demokršćanskom Narodnom strankom.

Na izborima u jesen 2006. je osvojila najviše glasova te je zajedno s Narodnom strankom formirala koalicijsku vladu.

Od 2023. Andreas Babler bio je predsjednik.

## Vanjske veze
* Službena stranica (njemački)
* The Social Democratic Party of Austria
* {AEIOU | Austrian Social Democratic Party
* Enciklopedija bečke SPÖ (njemački)
* Linzer Programm (November 3, 1926)
* Otto Bauer - Austromarxism
Austrijska narodna stranka

**Austrijska narodna stranka** (njemački: *Österreichische Volkspartei* ili **ÖVP**) je austrijska politička stranka. Predstavlja nasljednicu austrijske Kršćanske socijalne stranke iz 19. vijeka, a po svom programu i glasačkom tijelu je prilično slična njemačkoj Kršćanskoj demokratskoj uniji. Narodna stranka je osnovana odmah nakon obnove Federalne republiek Austrije godine 1945. i otada predstavlja jednu od dvije najvažnije stranke u austrijskoj politici.

## Vanjske veze
* Austrian People's Party  (official site)
* Austrian People's Party Country Studies - Austria
* www.zukunft.at  political youth-community
Hrvatska demokratska zajednica Bosne i Hercegovine

**Hrvatska demokratska zajednica Bosne i Hercegovine (HDZ BiH)**, politička stranka u Bosni i Hercegovini. 

Osnovana je godine 1990. kao podružnica Hrvatske demokratske zajednice koja je došla na vlast u susjednoj Hrvatskoj nakon prvih demokratskih izbora. Vrlo brzo se nametnula kao nacionalna stranka hrvatskog naroda u BiH, a zajedno s druge dvije vodeće nacionalne stranke - SDA i SDS - je pobijedila na prvim demokratskim izborima u BiH krajem 1990. i ušla u koalicijsku vladu. 

Međutim, za vrijeme raspada Jugoslavije vodstvo HDZ BiH se počinje odvajati od vlade u Sarajevu, te, pogotovo nakon izbijanja rata 1992. godine počinje forsirati politiku secesije, oličene u Hrvatskoj republici Herceg-Bosni. Do promjene politike dolazi tek s Washingtonskim sporazumom 1994. i uspostavljanjem Federacije BiH.

Otada, pa sve do pred izbore 2006. godine, HDZ BiH je bila najstabilnija od sve tri nacionalne stranke, ali je raskol između pristaša Dragana Čovića i Bože Ljubića doveo do formiranja nove stranke pod nazivom Hrvatska demokratska zajednica 1990 (HDZ 1990). Tom raskolu neki promatrači pripisuju činjenicu da je na izborima 2006. za hrvatskog člana Predsjedništva BiH izabran Željko Komšić iz Socijaldemokratske partije BiH.
Srpska demokratska stranka (BiH)

**Srpska demokratska stranka** (SDS) je politička stranka u Bosni i Hercegovini. Trenutni v. d. lider ove stranke je Milan Milićević.

Osnovana je 1990. pred prve demokratske izbore u Bosni i Hercegovini kao etnički opredeljena stranka Srba, a predvodio ju je Radovan Karadžić. Na izborima 1990. godine je osvojila je 72 zastupnička mjesta i formirala koalicijsku vladu sa druge dve nacionalne stranke. Ta se koalicija raspala nakon raspada SFRJ.

SDS se protivila izdvajanju Bosne i Hercegovine iz Jugoslavije te je formirala protivustavnu Srpsku republiku Bosnu i Hercegovinu, koja će kasnije postati Republika Srpska. Neki od čelnika ove stranke su bili optuženi i osuđeni za ratne zločine pred Međunarodnim sudom u Haagu (Karadžić, Plavšić, Brđanin, Babić i drugi).

Nakon završetka rata i potpisivanja Daytonskog sporazuma, SDS je slabila u korist nešto umjerenijih srpskih nacionalnih stranaka.

Na lokalnim izborima 2012. godine Srpska demokratska stranka je osvojila najviše glasova od svih srpskih političkih partija u Bosni i Hercegovini.

## Povezano
* Srpska demokratska stranka (Hrvatska)
Socijaldemokratska partija Bosne i Hercegovine

**Socijaldemokratska partija Bosne i Hercegovine** je politička stranka u Bosni i Hercegovini.

Nastala je 27. decembra 1992. godine od tadašnjeg Saveza komunista Bosne i Hercegovine, a na prvim demokratskim izborima je poražena od koalicije nacionalnih stranaka. 

Zbog građanske orijentacije, kao i zalaganja za BiH kao građansku državu, za vrijeme rata je podržavala SDA, odnosno zastupala Hrvate i Srbe na područjima pod kontrolom vlade Alije Izetbegovića.

Nakon rata se nametnula kao jedna od vodećih opozicionih stranaka. Iako djeluje na cijelom teritoriju BiH, većina glasačke baze joj se nalazi među Bošnjacima, kao i urbanim područjima Federacije BiH.

Godine 2006. njen je kandidat Željko Komšić izabran za hrvatskog člana Predsjedništva BiH.
12.10.2014. doživjeli su izborni debakl, i time su postali prva stranka u BIH koja je u samo četiri godine uspjela izgubiti više od 2/3 biračkog tijela.
Demokratska narodna zajednica

**Demokratska narodna zajednica Bosne i Hercegovine** (**DNZBiH**) jest politička stranka u Bosni i Hercegovini koja okuplja uglavnom Bošnjake pristalice Fikreta Abdića.

## Historija
Demokratska narodna zajednica Bosne i Hercegovine nastala je 1993. u Velikoj Kladuši kao rezultat neslaganja s politikom Stranke demokratske akcije (SDA) i njenog rukovodstva u Sarajevu. Osim krila SDA na čelu s Fikretom Abdićem, Demokratskoj narodnoj zajednici pristupili su i pojedinci koji su se protivili tadašnjoj politici SDA, vjerujući da je ona štetna za zapadnu Bosnu i Bosnu i Hercegovinu u cjelini. Nakon potpisivanja Dejtonskog sporazuma i raspisivanja prvih poslijeratnih izbora u Bosni i Hercegovini 1996. godine, Demokratska narodna zajednica vodila je svoju političku aktivnost iz egzila u Hrvatskoj.

Demokratska narodna zajednica Bosne i Hercegovine (DNZBiH), pod tim imenom, prvo se registrirala u Mostaru, a potom je ispunila sve uvjete za sudjelovanje na prvim poslijeratnim izborima 1996. godine. DNZBiH navodi da su njihovi članovi, uključujući Aliju Beširevića, bili izloženi hapšenjima i pritiscima SDA. Osim toga, u Sarajevu je na sjednici Parlamenta Federacije Bosne i Hercegovine uhapšen poslanik Demokratske narodne zajednice i njen glavni tajnik Ibrahim Đedović. Usprkos tome, izbori u Bosni i Hercegovini 1996. bili su od velikog značaja za stranku jer su označili njen povratak na političku scenu Bosne i Hercegovine.

Na izborima 2006. Demokratska narodna zajednica Bosne i Hercegovine osvojila je šest poslaničkih mjesta u Skupštini Unsko-sanskog kantona, dva mjesta u Zastupničkom domu i Domu naroda Parlamenta Federacije Bosne i Hercegovine. Osim toga, DNZBiH je zadržao status parlamentarne stranke na svim nivoima osvojivši jedno poslaničko mjesto u Zastupničkom domu Parlamentarne skupštine Bosne i Hercegovine.

## Literatura
* 

## Vanjske veze
* Službena stranačka stranica na internetu
Stranka za Bosnu i Hercegovinu

**Stranka za Bosnu i Hercegovinu** je politička stranka u Bosni i Hercegovini.

Osnovao ju je bivši premijer Haris Silajdžić nakon razilaženja sa strankom SDA. Opisuje se kao multietnička liberalna stranka, ali svoju bazu uglavnom ima u bošnjačkim područjima. Zalaže se za ukidanje Daytonskog sporazuma, kao i entiteta u Bosni i Hercegovini koje bi trebala zamijeniti jedinstvena građanska država.

Godine 2006. njen je čelnik Haris Silajdžić izabran za bošnjačkog člana Predsjedništva BiH.
Skijaški skokovi

**Skijaški skokovi** su sport u kojem se skijaš spušta niz posebno konstruiranu rampu (skakaonicu) te nakon odraza pokušava 'preletjeti' što veću udaljenost. Skakaonica je prekrivena snijegom te su natjecanja moguća samo u zimskim uvjetima. Ipak, danas postoje i varijante izvedbe skakaonice s umjetnom podlogom te se natjecanja mogu održavati cijele godine, a jedna varijanta tog sporta se izvodi i na vodi.

Skijaški skokovi su standardni sport na Zimskim olimpijskim igrama.

## Natjecanja u skijaškim skokovima

Cilj natjecanja u skijaškim skokovima je preskočiti što veću udaljenost. Međutim, ocjenjuje se i stil skakača, te je za pobjedu osim dugačkog skoka potrebno prikazati i dobru tehniku leta te siguran doskok. Ukupni bodovi se izračunavaju po ostvarenoj duljini skoka te zbroju ocjena 5 sudaca, od kojih svaki može za stil dodijeliti maksimalno 20 bodova.

Iako se tehnika skoka s razvojem ovog sporta dosta mijenjala kroz povijest, tehnika doskoka je uglavnom ona prema telemark tehnici. Preovladavajuća tehnika položaja tijela tijekom leta je *V-tehnika*, prilikom koje skakač drži skije u 'V' položaju, s repovima skija skupljenim a vrhovima odvojenim.

Natjecanja u skijaškim skokovima se izvode uglavnom na tri vrste skakaonica, koje se razlikuju po visini uzletišta:
* 90-metarska skakaonica - kao što joj i ime govori visina zaletišta je 90 metara, a skakači postižu daljine do 110 metara u optimalnim uvjetima.
* 120-metarska skakaonica - visine 120 metara, s skokovima do 140 metara.
* Skijaška letaonica - to su skakaonice više od 120 metara, na kojima se mogu postići duljine skoka čak do 240 metara. Često se za natjecanje na takvim skakaonicama koristi naziv 'skijaški letovi', da bi se naglasila velika duljina skokova.

Standardno natjecanje se sastoji od jednog probnog skoka i dva skoka koji se ocjenjuju, a bodovi oba skoka se zbrajaju za konačni poredak. Postoji i ekipno natjecanje, u kojem se zbrajaju bodovi četiri člana jedne momčadi.

## Popularnost skijaških skokova
Skokovi su nastali u skandinavskim zemljama, te su i danas tamo najpopularniji. Dobri natjecatelji redovito dolaze iz skandinavskih zemalja, prije svih Finske i Norveške, a još su jake nacije u tom sportu Njemačka, Austrija, Slovenija, Poljska, itd.

## Nordijska kombinacija
Skijaški skokovi su sastavni dio sporta koji se naziva Nordijska kombinacija, a u sebi uključuje natjecanje u skijaškom trčanju te skijaškim skokovima.

## Vanjske veze

* eSkijumping.com
Liberalna demokratska stranka (BiH)

**Liberalna demokratska stranka** je politička stranka u BiH. Nastala je godine 1990. od aktivista bivšeg Saveza socijalističke omladine Bosne i Hercegovine. Izbornu bazu ima uglavnom u bošnjačkim područjima Federacije BiH.

## Vanjske veze
* Službena stranica  
* Mladi liberali
Stranka demokratske akcije

**Stranka demokratske akcije** je politička stranka u Bosni i Hercegovini.
 
Osnovana je maja 1990. kao prva poratna stranka u BiH kojoj je cilj bio okupljati i zastupati interese Muslimana. Među osnivačima su bili Alija Izetbegović, Muhamed Filipović i Adil Zulfikarpašić.

Još prije izbora se od SDA izdvojila frakcija s Muhamedom Filipovićem i Adilom Zulfikarpašićem i osnovala stranku Muslimanska bošnjačka organizacija (MBO).

Međutim, SDA je izbore dobila u koaliciji s druge dvije nacionalne stranke - HDZ i SDS. Zajedno s njima je formirala novu vladu, ali se koalicija raspala s raspadom Jugoslavije i izbijanjem rata.

Nakon rata je SDA ostala glavna bošnjačka stranka u BiH.

Osim u BiH, postoje i stranačke podružnice u susjednim državama - SDA Hrvatske, SDA Sandžaka (Srbija) i SDA Crne Gore.
Bosanskohercegovačka patriotska stranka

**Bosanskohercegovačka patriotska stranka** je politička stranka u BiH. Osnovao ju je Sefer Halilović, bivši general Armije BiH za vrijeme rata 1992-95.
Sulejman Tihić

**Sulejman Tihić** (Bosanski Šamac, 26. 11. 1951-25. 9. 2014) bio je bosanskohercegovački političar.

Tihić je za člana Predsjedništva Bosne i Hercegovine iz redova bošnjačkog naroda izabran na općim izborima u oktobru 2002, a Haris Silajdžić zamijenio ga je u oktobru 2006.

Na Sveučilištu u Sarajevu diplomirao je pravo. U rodnom Bosanskom Šamcu radio je kao sudija, javni tužilac i odvjetnik. Jedan je od utemeljitelja SDA. Tokom rata bio je zatočen u srpskim koncentracijskim logorima u Bosanskom Šamcu, Brčkom, Bijeljini, Batajnici i Sremskoj Mitrovici. U periodu od 1994. do 1996. radio je ambasadi Bosne i Hercegovine u Njemačkoj. Nakon toga, sve do 1999. savjetnik je u Ministarstvu vanjskih poslova. Od 1996. do 2000. zastupnik je u parlamentu Republike Srpske, a od 2000. do 2002. je na mjestu podpredsjednika.

Oktobra 2001. godine na kongresu SDA izabran je za predsjednika. U maju 2005. također je izabran za predsjednika, za mandatni period 2005.-2009.

5. 10. 2002. na općim izborima izabran je za člana Predsjedništva Bosne i Hercegovine iz redova bošnjačkog naroda. 28. listopada 2002. stupio je na dužnost na konstituirajućoj sjednici trećeg saziva Predsjedništva Bosne i Hercegovine.

Umro je nakon duge i teške bolesti na Klinici za anesteziju i reanimaciju Kliničkog centra u Sarajevu 25. rujna 2014. godine.

## Reference

## Vanjske veze
* Sulejman Tihić - Kabinet predsjedavajućeg Predsjedništva BiH 

## Vanjske veze
Borislav Paravac

**Borislav** ***Boro*** **Paravac** (Kostajnica kod Doboja, 18. februar 1943 — Doboj, 18. februar 2026) bio je srpski političar iz Bosne i Hercegovine, koji je služio kao član Predsjedništva Bosne i Hercegovine od 2003. do 2006.

Paravac je rođen 18. 2. 1943. u Kostajnici, općina Doboj. Diplomirao je na ekonomskom fakultetu Sveučilišta u Zagrebu 1966. godine. Od 1990. do 2000. bio je predsjednik općine Doboj i član Narodne Skupštine Republike Srpske.

Na izborima 2002. godine izabran je za poslanika u Predstavničkom domu Bosne i Hercegovine, gdje je bio i prvi zamjenik predsjedavajućeg Predstavničkog doma Bosne i Hercegovine. Jedanaestog aprila 2003. godine izabran je za člana Predsjedništva Bosne i Hercegovine. 
    
Paravac je član Saveza računovođa i revizora Republike Srpske. Posjeduje certifikat ovlaštenog računovođe i certifikat ovlaštenog revizora za finansijske izvještaje. Pasivno govori francuski jezik. Oženjen je Dragicom Paravac (poljoprivredni tehničar), i ima dvoje punoljetne djece. Sa porodicom živi u Kostajnici, općina Doboj.
Ivo Miro Jović

**Ivo Miro Jović** (Čapljina, 15. 7. 1950) bosanskohercegovački je političar koji je 9. 5. 2005. od strane Parlamenta Federacije BiH imenovan za hrvatskog člana Predsjedništva BiH, nakon što je Visoki predstavnik za Bosnu i Hercegovinu smijenio Dragana Čovića zbog optužbi za korupciju. 

Pred predsjedničke izbore 2006. Jovićeva stranka HDZ BiH se raskolila na njegove i pristaše Bože Ljubića, koji su kasnije osnovali novu stranku HDZ BiH 1990 i istakli Ljubićevu kandidaturu. Iako je Jović u područjima s hrvatskom većinom dobio najviše glasova na izborima za hrvatskog člana Predsjedništva, zahvaljujući glasovima iz urbanih i većinski bošnjačkih područja ga je porazio Željko Komšić iz SDP BiH.
Liberalna demokratska stranka

**Liberalna demokratska partija** ili **Liberalna demokratska stranka** je naziv koji nosi veliki broj stranaka u raznim državama svijeta. Među njima se nalaze:
* Liberalna demokratska partija (Japan)
* Liberalna demokratska partija Rusije (LDPR)
* Liberalni demokrati (UK)
* Liberalna demokracija Slovenije
* Liberalna demokratska stranka (BiH)
* Liberalno-demokratska partija (Srbija)
* Liberalna demokratska stranka (Srbija)